माओवादियों ने 14 टीपीसी नक्सलियों को मार डाला !

[ फोटो : घटनास्थल के आसपास नक्सलियों की खोज में सर्च अभियान चलाते सीआरपीएफ के जवान ]

सोये तो फिर उठ न पाये टीपीसी नक्सली, कालिका जी का था हमलावर दस्ता उग्रवाद प्रभावित घासीदाग पंचायत के छोटकी कौड़िया ग्राम में करीब 22 की संख्या में टीपीसी कमांडर राजेश साहू का दस्ता शुक्रवार रात 8 बजे पहुंचा। गांव के आपसी जमीनी विवाद को निपटाने को लेकर दस्ता आया था। रात में दस बजे खाना खाने के बाद सभी उग्रवादी रामचंद्र साव व बलराम साव के सटे पक्के मकान की छत पर सो गये। इसके बाद रात में लगभग 11 बजे अचानक गोलियों की गड़गड़ाहट से पूरा इलाका गूंज उठा। पहले गार्डों को मारा फिर कहा सरेंडर करो



गृह स्वामी रामचंद्र साव ने बताया कि बाहर से आये 60 से 70 की संख्या में उग्रवादियों ने पहले मकान के तीन छोर पर टीपीसी के सारे गार्डों को कब्जे में लेकर मार डाला। इसके बाद मकान को चारों ओर से घेरकर टीपीसी कमांडर राजेश का नाम लेकर भाकपा माओवादियों ने उन्हें आत्मसमर्पण करने की चेतावनी दी। बताया जाता है कि टीपीसी उग्रवादी जवाबी कार्रवाई के लिए जबतक संभलते व मोर्चा लेते तबतक भाकपा माओवादी के दस्ता ने अंधाधुंध फायरिंग करते हुए मकान के अंदर घुसकर टीपीसी दस्ते के 12-13 सदस्यों की निमर्मतापूर्वक हत्या कर दी। भाकपा माओवादी ने लगभग तीन घंटे की कार्रवाई में टीपीसी दस्ते के दो बाल सदस्यों समेत 16 को निशाना बनाया। जान बचाकर भागने में सफल रहा टीपीसी का एरिया कमांडर वहीं एरिया कमांडर राजेश साहू सहित चार सदस्य जान बचाकर भागने में सफल रहे। भाकपा माओवादियों ने जाते समय टीपीसी उग्रवादियों के सारे असलहे व गोलियों साथ लेते गए। वहीं हवा में गोलियां भी दागते रहे। वे सभी घोड़बंधा (चतरा) में टीपीसी के द्वारा अपने साथियों की गत वर्ष हुई हत्या के बदला लेने का नारा लगा रहे थे। माओवादियों के इस दस्ते का नेतृत्व कोयल-सोन सबजोनल कमिटी के प्रमुख कालिका जी कर रहे थे।

पुलिस को सात बजे मिली सूचना

घटनास्थल पर पलामू रेंज के डीआईजी आरके धान, प्रभारी एसपी माइकल एस राज व एएसपी अभियान समेत पुलिस के कई अधिकारी पहुंच चुके हैं। इलाके में नक्सलियों की खोज में सीआरपीएफ़ की छापेमारी शुरू हो गयी है। इधर, राज्य के मुख्य सचिव सजल चक्रवर्ती व डीजीपी राजीव कुमार भी पलामू पहुंच गए हैं।

16 है मरने वालों की संख्या : आईजी

आईजी एवं पुलिस प्रवक्ता अनुराग गुप्ता ने कहा कि पुलिस घटनास्थल पर पहुंच गयी है। 16 लोगों के मारे जाने की खबर है जिसमें टीपीसी के दो बड़े कमांडर भी बताए जा रहे हैं, जो मुठभेड़ में मारे गए।

थाना छोड़ भागे पुलिसकर्मी, बड़ी संख्या में जमे रहे नक्सली

इस घटना के बाद पुलिसकर्मी इतने डरे हुए थे कि वे थाना छोड़कर भाग गए। थाने के दरवाजे बंद थे और वहां कोई नहीं था।

टीपीसी के नए रंगरूट मारे गए

माओवादियों ने मुठभेड़ में टीपीसी के जिन सदस्‍यों को मार गिराया है, वे हाल में ही संगठन में भर्ती हुए थे। अनुभवहीन होने की वजह से माओवादियों ने उन्हें फांस लिया और मार गिराया। इनके पास हथियार तो थे, लेकिन वे आधुनिक नहीं थे।



टीपीसी का जत्था पहुंचा



माओवादियों के हमले में अपने साथियों के मारे जाने की खबर के बाद टीपीसी का एक जत्था घटनास्थल के पास पहुंचा। वारदात वाली जगह को घेर कर रखा और शव अपने साथ लेते गए।

क्‍या है टीपीसी ?

टीपीसी का गठन माओवादियों के संगठन से बाहर निकले लोगों ने ही किया था। झारखंड में माओवादियों के बाद टीपीसी और पीएलएफआई का सबसे ज्‍यादा प्रभाव है। माना जाता है कि टीपीसी को पूर्व में पुलिस का संरक्षण प्राप्त था और माओवादियों के खिलाफ अभियान में पुलिस बार-बार टीपीसी की मदद लेती रही है।



चतरा का बदला



2013 के मार्च में चतरा जिले में होली के दिन टीपीसी के नक्सलियों ने 22 माओवादियों का अपहरण कर लिया था। इनमें से 10 माओवादियों को इन्होंने मार गिराया था। इसके बाद से ही माओवादियों द्वारा टीपीसी से बदला लेने की आशंका जताई जा रही थी। माओवादी लगातार टीपीसी नक्सलियों की टोह में लगे हुए थे। बताया जा रहा है कि उन्‍होंने चतरा का बदला लेने के लिए इस घटना को अंजाम दिया।

आगे की स्लाईड्स में देखें और भी तस्वीरें और पढ़ें, रात भर घरों में दुबके रहे ग्रामीण

और घटनास्थल पर बिखरे हुए थे खून के धब्बे -

फोटो : आरके पांडेय/सोहन सिंह।